મેં કહ્યું : “ ભારતમાં તો અમે મેયર તરીકે નિષ્ક્રિય, નકામા હોય તો પણ ચલાવી લઈએ. માત્ર લૂગડે ડાઘ છે કે નહિ એ બાબતમાં પગીના કૂતરા જેવા રહીએ. પગીના કૂતરાનું સુખ શું કે એ પોતાના માલિક-પગીનાં પગલાંને જ સૂંઘતો નથી. બાકી ગામ આખાને સૂંઘે. ખેર, તમે તમારી વાત કરો ને. તમે કહેતાં હતાં ને તમારી મહિલા મેયર તમારા કરતાં ઘણી ઉમદા. તો કેવી રીતે ? અત્યારે તો અમને તમે ઉમદા લાગો છો. જુઓ ને, કેવું ખવડાવો-પીવડાવો છો !”